CELEX: 62016CN0014
Language: et
Date: 2016-01-11 00:00:00
Title: Kohtuasi C-14/16: Eelotsusetaotlus, mille on esitanud Conseil d’État (Prantsusmaa) 11. jaanuaril 2016 – äriühing Euro Park Service, kes on äriühingu Cairnbulg Nanteuil õigusjärglane versus Ministre des finances et des comptes publics

21.3.2016   
            
            
               ET
            
            
               Euroopa Liidu Teataja
            
            
               C 106/25
            
         Eelotsusetaotlus, mille on esitanud Conseil d’État (Prantsusmaa) 11. jaanuaril 2016 – äriühing Euro Park Service, kes on äriühingu Cairnbulg Nanteuil õigusjärglane versus Ministre des finances et des comptes publics
   (Kohtuasi C-14/16)
   (2016/C 106/27)
   Kohtumenetluse keel: prantsuse
   
      Eelotsusetaotluse esitanud kohus
   
   Conseil d’État
   
      Põhikohtuasja pooled
   
   
      Kassaator: äriühing Euro Park Service, kes on äriühingu Cairnbulg Nanteuil õigusjärglane
   
      Vastustaja: Ministre des finances et des comptes publics
   
      Eelotsuse küsimused
   
   
               1.
            
            
               Kas juhul, kui liikmesriik kasutab talle nõukogu 23. juuli 1990. aasta muudetud direktiivi 90/434/EMÜ eri liikmesriikide äriühingute ühinemise, jaotumise, eraldumise ja osade või aktsiate asendamise puhul rakendatava ühise maksustamissüsteemi kohta (1) artikli 11 lõikega 1 antud võimalust, võib selle õiguse rakendamiseks antud akte kontrollida Euroopa Liidu esmasest õigusest lähtudes?
            
         
               2.
            
            
               Kas juhul, kui vastus esimesele küsimusele on jaatav, tuleb Euroopa Ühenduse asutamislepingu artiklit 43, mis nüüd on Euroopa Liidu toimimise lepingu artikkel 49, tõlgendada nii, et selle artikliga on vastuolus siseriiklikud õigusaktid, mille järgi on selleks, et kohaldataks ühinemiste ja muude sarnaste tehingute suhtes kohaldatavat ühist maksustamiskorda, eelneva heakskiidu menetluse läbiviimine maksupettuse või maksustamise vältimise vastu võitlemise eesmärgil ette nähtud ainult sissemaksete puhul, mis tehakse välisriikide juriidilistesse isikutesse, kuid mitte sissemaksete puhul, mis tehakse siseriikliku õiguse alusel asutatud juriidilistesse isikutesse?
            
         
      (1)  ELT L 225, lk 1.